CELEX: 62018CN0676
Language: el
Date: 2018-10-30 00:00:00
Title: Υπόθεση C-676/18: Προσφυγή της 30ής Οκτωβρίου 2018 — Ευρωπαϊκή Επιτροπή κατά Βασιλείου του Βελγίου

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/30
            
         
      Προσφυγή της 30ής Οκτωβρίου 2018 — Ευρωπαϊκή Επιτροπή κατά Βασιλείου του Βελγίου
      (Υπόθεση C-676/18)
      (2019/C 16/38)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: M. Κοντού-Durande, C. Cattabriga, G. von Rintelen)
      
         Καθού: Βασίλειο του Βελγίου
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώσει ότι το Βασίλειο του Βελγίου, παραλείποντας να θεσπίσει, το αργότερο έως τις 30 Σεπτεμβρίου 2016, όλες τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία 2014/36/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014 (1), ή, εν πάση περιπτώσει, παραλείποντας να γνωστοποιήσει τις διατάξεις αυτές στην Επιτροπή, παρέβη τις υποχρεώσεις που υπέχει από το άρθρο 28, παράγραφος 1, της εν λόγω οδηγίας·
               
            
                  —
               
               
                  να επιβάλει στο Βασίλειο του Βελγίου, σύμφωνα με το άρθρο 260, παράγραφος 3, ΣΛΕΕ, την καταβολή χρηματικής ποινής ύψους 49 906,50 ευρώ ημερησίως από την ημερομηνία δημοσιεύσεως της αποφάσεως στην υπό κρίση υπόθεση λόγω παραβάσεως της υποχρεώσεως ανακοινώσεως των μέτρων μεταφοράς της οδηγίας 2014/36/ΕΕ, και η οποία θα καταβληθεί σε λογαριασμό που θα ορίσει η Επιτροπή·
               
            
                  —
               
               
                  να καταδικάσει το Βασίλειο του Βελγίου στα δικαστικά έξοδα.
               
            
         Ισχυρισμοί και κύρια επιχειρήματα
      
      Τα κράτη μέλη όφειλαν, δυνάμει του άρθρου 28, παράγραφος 1, της οδηγίας 2014/36/ΕΕ, να λάβουν τα αναγκαία εθνικά μέτρα ώστε να μεταφέρουν στο εθνικό δίκαιο τις υποχρεώσεις που απορρέουν από την οδηγία έως τις 30 Σεπτεμβρίου 2016. Ελλείψει ανακοινώσεως των μέτρων μεταφοράς της οδηγίας από το Βέλγιο, η Επιτροπή αποφάσισε να προσφύγει ενώπιον του Δικαστηρίου.
      Με την προσφυγή της, η Επιτροπή προτείνει να επιβληθεί στο Βέλγιο ημερήσια ποινή ύψους 49 906,50 ευρώ. Το ύψος της χρηματικής ποινής υπολογίστηκε λαμβανομένων υπόψη της σοβαρότητας και της διάρκειας της παραβάσεως, καθώς και του αποτρεπτικού αποτελέσματος σε συνάρτηση προς την ικανότητα πληρωμής του εν λόγω κράτους μέλους.
      
         (1)  Οδηγία 2014/36/EE του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις προϋποθέσεις εισόδου και διαμονής υπηκόων τρίτων χωρών με σκοπό την εποχιακή εργασία (ΕΕ 2014, L 94, σ. 375).